રાજા કંસ પોતાની બહેન દેવકીના લગ્ન વાસુદેવ સાથે કરાવી પોતાના રથમાં સારથી બની વળાવા જાય છે ત્યારે માર્ગમાં એક  આકાશવાણી થાય છે, કે હે કંસ આ જ તારી બહેનનું આઠમું સંતાન તારો નાશ કરશે, એ સમયે કંસ દેવકીને મારવા માટે તૈયાર થાય છે પણ વાસુદેવ કંસને વિનંતી કરે છે કે તુ શા માટે તારી બહેનને મારી પાપનો ભાગીદાર બને છે હું મારા દરેક સંતાનો જન્મતાની સાથે તને આપીશ એટલે કંસ દેવકી-વાસુદેવને હાથપગમાં બેડીઓ પહેરાવી કાળાગૃહમાં કેદ કરી દે છે, સમય પસાર થતાની સાથે દેવકીને ત્યાં એક પછી એક સંતાનનો જન્મ થવા લાગ્યો અને કંસ એક પછી બાળકોનો વધ કરવા લાગ્યો, આમ આવી રીતે દેવકી અને વાસુદેવના સાત સંતાનોનો વધ કર્યો, સમય આવ્યો શ્રાવણ માસનો દેવકીના ઉદરે કૃષ્ણપક્ષની આઠમની રાતે રોહિણી નક્ષત્રમાં કૃષ્ણનો જન્મ મથુરાની જેલમાં થાય છે, માં જગદંબા વાસુદેવને આદેશ આપે છે કે તમે તમારા આ આઠમાં સંતાનને સામા કાંઠે નંદબાબાના ઘેર મૂકી આવો અને તેમના ઘેર પુત્રીનો જન્મ થયો છે તેને લઇ પાછા આવો,આ સમયે વાસુદેવ વિનંતી કરે છે કે મારા હાથપગમાં બેડીઓ છે, માં જગદંબા કહે છે તમે વિલંબ ના કરો તરત જ વાસુદેવ બાળકને ટોપલામાં લે છે એ જ ક્ષણમાં બેડીઓ તૂટી જાય છે કાળાગૃહના દરવાજાઓ પણ ખુલી જાય છે, ખુબ વરસાદ તેમજ વાવાઝોડા સાથે વીજળીના ઝબકારાઓ થાય છે, વાસુદેવ પુત્રને ટોપલામાં લઇ નિયત સ્થાને મુકવા જાય છે માર્ગમાં યમુના નદી આવે છે કે જે બે કાંઠે વહે છે ભગવાન ટોપલામાંથી યમુના નદીને પોતાના ચરણનો સ્પર્શ કરાવે છે, શેષનાગ ભગવાન છત્રી આપે છે, વાસુદેવ પુત્રને લઇ યમુના નદી પાર કરી નંદબાબાના ઘરે ઘોડિયામાં સુતેલી બાળકીને નીચે મૂકી તેના પુત્રને પારણામાં સુવડાવી બાળકીને લઇ કાળાગૃહમાં પરત આવે છે, આમ રાત્રીનો સમય પસાર થતા સવારે સૂર્યોદય થતા કંસને ખબર પડતા દેવકી વાસદેવ પાસે આઠમાં સંતાનની માંગણી કરે છે વધ કરવા માટે, સંતાન હાથમાં લેતા તે બાળકીનો કંસ વધ કરવા જાય છે ત્યારે કંસના હાથમાંથી નાશી જાય છે અને બાળકી આકાશ માર્ગે જઈ માં જગદંબા રુપે અવતરિત થઇ કંસને કહે છે હે કંસ તારા પાપનો નાશ કરનાર આ પૃથ્વી પર અવતરિત થઇ ચુક્યો છે, તે પોતાની નિયત જગ્યાએ સુરક્ષિત રીતે પહોચી ચુક્યો છે.